CELEX: 62022CN0213
Language: mt
Date: 2022-03-22 00:00:00
Title: Kawża C-213/22: Talba għal deċiżjoni preliminari mressqa mis-Supremo Tribunal Administrativo (il-Portugall) fit-22 ta’ Marzu 2022 – Instituto de Financiamento da Agricultura e Pescas, IP vs CS

11.7.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 266/10
            
         
      Talba għal deċiżjoni preliminari mressqa mis-Supremo Tribunal Administrativo (il-Portugall) fit-22 ta’ Marzu 2022 – Instituto de Financiamento da Agricultura e Pescas, IP vs CS
      (Kawża C-213/22)
      (2022/C 266/12)
      Lingwa tal-kawża: il-Portugiż
      
         Qorti tar-rinviju
      
      Supremo Tribunal Administrativo
      
         Partijiet fil-kawża prinċipali
      
      
         Rikorrenti: Instituto de Financiamento da Agricultura e Pescas, IP
      
         Konvenut: CS
      
         Domandi preliminari
      
      
                  1)
               
               
                  L-ispejjeż ta’ manteniment u l-primjums bħala kumpens għat-telf ta’ dħul previsti, rispettivament, fl-Artikolu 3(b) u (c) tar-Regolament tal-Kunsill (KEE) Nru 2080/92 tat-30 ta’ Ġunju 1992 li tistabbilixxi skema Komunitarja ta’ għajnuna għall-miżuri tal-forestrija fl-agrikoltura (1), jistgħu jkunu dovuti meta l-benefiċjarju jipproduċi l-prova li l-kundizzjonijiet ta’ afforestazzjoni rikjesti mill-programm nazzjonali ta’ għajnuna ma ġewx issodisfatti minħabba fatturi esterni għar-rieda tiegħu, inkwantu huwa (il-benefiċjarju) wettaq l-isforzi kollha possibbli sabiex jilħaq dak ir-riżultat?
               
            
                  2)
               
               
                  Is-soluzzjoni li tirriżulta mis-silta regolatorja interpretattiva tal-Artikolu 7(b) moqri flimkien mal-Artikolu 26, it-tnejn mill-Portaria n.o 199/94 (id-Digriet Ministerjali Nru 199/94) li skontha l-eżistenza ta’ kundizzjonijiet klimatiċi sfavorevoli fis-snin ta’ wara s-sena ta’ evalwazzjoni (li hija s-sena ta’ wara t-tħawwil bħala riforniment tal-ħażna) jwasslu għall-ħlas parzjali tal-primjum, filwaqt li l-kisba tal-istess riżultati fid-dawl tal-istess kundizzjonijiet klimatiċi sfavorevoli s-sena ta’ wara t-tħawwil bħala riforniment tal-ħażna tkun konnessa mat-telf totali tad-dritt għall-primjums, hija konformi mar-regoli tad-dritt tal-Unjoni?
               
            
                  3)
               
               
                  Is-soluzzjoni prevista fl-Artikolu 7(1)(b) tad-Digriet Ministerjali Nru 199/94 li minnha jirriżulta t-telf totali għall-benefiċjarju tad-drittijiet għall-primjum ta’ żamma u għall-primjum ta’ telf ta’ rendiment, fil-każijiet fejn ma tintlaħaqx id-densità ta’ popolament tal-foresti prevista fl-Anness C, mingħajr ma jiġi permess tnaqqis proporzjonali tal-ħlas tal-istess primjums fil-każijiet fejn dan ir-riżultat jista’ jiġi attribwit lil raġunijiet esterni, bħall-klima, għandha titqies li tikser il-prinċipju ta’ proporzjonalità bħala prinċipju ġenerali tal-Unjoni kif jidher li jirriżulta (ab contrario sensu) mis-sentenza tat-30 ta’ Marzu 2017, József Lingurár (Kawża C-315/16, ECLI:EU:C:2017:244, punti 29 u 35)?
               
            
         (1)  ĠU 1992, L 215, p. 96.